CELEX: 32015R1384
Language: mt
Date: 2015-08-10 00:00:00
Title: Regolament ta' Implimentazzjoni tal-Kummissjoni (UE) 2015/1384 tal-10 ta' Awwissu 2015 dwar il-klassifikazzjoni ta' ċerti prodotti fin-Nomenklatura Magħquda

13.8.2015   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 214/3
               
            REGOLAMENT TA' IMPLIMENTAZZJONI TAL-KUMMISSJONI (UE) 2015/1384
      tal-10 ta' Awwissu 2015
      dwar il-klassifikazzjoni ta' ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87, tat-23 ta' Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b'mod partikolari l-Artikolu 9(1)(a) tiegħu,
      Billi:
      
                  (1)
               
               
                  Biex tiġi żgurata l-applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87, jeħtieġ li jiġu adottati miżuri dwar il-klassifikazzjoni tal-prodotti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra bbażata parzjalment jew kollha kemm hi fuqha, jew li żżid xi subtaqsima magħha u li hija stabbilita b'dispożizzjonijiet speċifiċi tal-Unjoni, bil-għan li jiġu applikati tariffi u miżuri oħra relatati mal-kummerċ tal-prodotti.
               
            
                  (3)
               
               
                  Skont dawn ir-regoli ġenerali, il-prodotti deskritti fil-kolonna (1) tat-tabella mogħtija fl-Anness għandhom jiġu kklassifikati taħt il-kodiċi tan-NM indikat fil-kolonna (2), għar-raġunijiet stipulati fil-kolonna (3) tal-istess tabella.
               
            
                  (4)
               
               
                  Jixraq jiġi previst li d-detentur tal-informazzjoni tariffarja vinkolanti li tinħareġ għall-merkanzija kkonċernata minn dan ir-Regolament u li ma tkunx konformi ma' dan ir-Regolament jista' jibqa' jinvokaha għal perjodu partikolari taż-żmien skont l-Artikolu 12(6) tar-Regolament tal-Kunsill (KEE) Nru 2913/92 (2). Dak il-perjodu għandu jkun ta' tliet xhur.
               
            
                  (5)
               
               
                  Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella mogħtija fl-Anness għandhom jiġu kklassifikati fin-Nomenklatura Magħquda taħt il-kodiċi tan-NM indikat fil-kolonna (2) ta' dik it-tabella.
      Artikolu 2
      L-informazzjoni tariffarja vinkolanti li ma tkunx konformi ma' dan ir-Regolament tista' tibqa' tiġi invokata skont l-Artikolu 12(6) tar-Regolament (KEE) Nru 2913/92 għal perjodu ta' tliet xhur mid-data tad-dħul fis-seħħ ta' dan ir-Regolament.
      Artikolu 3
      Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament jorbot fl-intier tiegħu u japplika direttament fl-Istati Membri f'konformità mat-Trattati.
         Magħmul fi Brussell, l-10 ta' Awwissu 2015.
         
            
               Għall-Kummissjoni,
            
            
               F'isem il-President,
            
            Heinz ZOUREK
            
               Direttur Ġenerali għat-Tassazzjoni u l-Unjoni Doganali
            
         
      
      
         (1)  ĠU L 256, 7.9.1987, p. 1.
      
         (2)  Ir-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità (ĠU L 302, 19.10.1992, p. 1).
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi tan-NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Prodott (“ktieb ta' taħbil il-moħħ”) li jikkonsisti f'logħob ta' taħbil il-moħħ, testi, mapep u stampi edukattivi oħra marbutin flimkien, li jkun magħmul mill-kartun u jkun ta' madwar 34 b'24 cm, u li jkollu 14-il paġna.
                     Kull paġna jkun fiha logħba ta' taħbil il-moħħ b'madwar 40 biċċa, li turi mappa b'informazzjoni u stampi fuq sfond ta' lewn wieħed. Il-logħbiet ta' taħbil il-moħħ għandhom x'jaqsmu mat-testi, il-mapep u l-istampi edukattivi fuq il-paġni ta' faċċata, u jikkompletawhom.
                     (Ara r-ritratt) (*)
                     
                  
                  
                     9503 00 69 
                  
                  
                     Il-klassifikazzjoni qed issir skont ir-regoli ġenerali 1, 3(c) u 6 għall-interpretazzjoni tan-Nomenklatura Magħquda (GIR), u skont il-kliem tal-kodiċijiet tan-NM 9503 00  u 9503 00 69 .
                     Mad-daqqa t'għajn il-prodott jista' jiġi kklassifikat taħt l-intestatura 4901  bħala ktieb stampat jew materjal stampat simili, jew taħt l-intestatura 9503  bħala logħba ta' taħbil il-moħħ. Madankollu, l-ebda waħda minn dawn iż-żewġ intestaturi ma tista' titqies li tipprovdi deskrizzjoni aktar speċifika ta' dan il-prodott fi ħdan it-tifsira tal-GIR 3(a).
                     Minħabba li ma jistax jiġi stabbilit jekk humiex it-testi, il-mapep u l-istampi edukattivi (l-intestatura 4901 ) jew il-logħob ta' taħbil il-moħħ (l-intestatura 9503 ) li jagħtu lill-prodott il-karattru essenzjali tiegħu fi ħdan it-tifsira tal-GIR 3(b), il-prodott għandu jiġi kklassifikat taħt l-intestatura li tiġi l-aħħar fl-ordni numerika fost dawk il-prodotti li jistħoqqilhom jitqiesu bl-istess mod.
                     Għalhekk, l-oġġett qed jiġi kklassifikat taħt il-kodiċi tan-NM 9503 00 69  bħala logħob ieħor ta' taħbil il-moħħ.
                  
               
            (*)  Ir-ritratt qed jingħata għal skopijiet tat-tagħrif biss.